Службите и институциите са затворени в събота и неделя.
Магазините са отворени в събота, но частично с по-кратко работно време.
В неделя магазините са затворени, с изключение на павилионите, заведенията за бърза закуска и ресторантите. Някои пекарни са отворени за няколко часа в неделя сутрин.
Като цяло всеки магазин определя своето работно време, обикновено те са написани до входната врата на магазина.
Ако даден магазин има интернет-страница, можете да проверите работното му време и там.
В Германия има официални празници. На тези дни магазините, службите и институциите са затворени. Някои празници се различават в отделните федерални провинции.